בתחרות שנערכה בלנינגרד, ברית המועצות ב-9 באפריל בשנת 1978 קבעה פולק במשחה ל-200 מטר פרפר שיא עולם חדש של 2:11.20 דקות, שיפור בשתי מאיות השנייה לשיא בן השנתיים של רוזמרי גבריאל (2:11.22 דקות). שלושה חודשים לאחר מכן, בתחרות שנערכה במזרח ברלין ב-3 ביולי היא קבעה במשחה ל-100 מטר פרפר שיא עולם חדש של 59.46 שניות, שיפור לשיא בן השנה של בת ארצה כריסטיאנה קנקה (59.78 שניות) ויממה לאחר מכן, היא שיפרה את שיאה העולמי במשחה ל-200 מטר פרפר והעמידה אותו על 2:09.87 דקות. באליפות העולם בשחייה שנערכה במערב ברלין, באוגוסט אותה שנה היא זכתה ב-3 מדליות, מהן 2 כסף ו-1 ארד. מדליות כסף במשחה ל-100 מטר פרפר בתוצאה של 1:00.26 דקות, אחרי ג'ואן פנינגטון מארצות הברית שקבעה שיא אליפות חדש של 1:00.20 דקות ולפני וונדי קווירק מקנדה (1:01.82 דקות) ובמשחה שליחות 4x100 מטר מעורב בתוצאה של 4:09.13 דקות, אחרי ארצות הברית שקבעה שיא אליפות חדש של 4:08.21 דקות ולפני ברית המועצות (4:14.91 דקות). מדליית ארד במשחה ל-200 מטר פרפר בתוצאה של 2:12.63 דקות, אחרי טרייסי קולקינס שקבעה שיא עולם חדש של (2:09.87 דקות) וננסי הוגסהד (2:11.30 דקות) שתיהן מארצות הברית.